มีก้อนที่คอ เหนือลูกกระเดือกประมาณ 2 เซ็น ก้อนแข็งประมาณ 1 cm ขยับได้ ไม่เจ็บและตรงไหปลาร้าขวาประมาณ 1 cm เป็นได้เดือนกว่าแล้ว ไปหากินยาตาม ไม่ลดลง แต่ขนาดเท่าเดิมรู้สึกว่าผอมลง อาการที่ว่ามาเป็นโรคอะไรได้บ้างครับ กลัวเป็นมะเร็งต่อมน้ำเหลือง กับวัณโรควัณโรคต่อมน้ำเหลือง อายุ 18 ครับ
สวัสดีค่ะ ก้อนที่คอดังกล่าวมา อาจเกิดจาก-ต่อมน้ำเหลืองโตหลังการอักเสบหรือติดเชื้อบริเวณหู คอ จมูก ดังที่กล่าวมาน้้นเป็นสาเหตุให้ต่อมน้ำเหลืองที่คอโตได้ โดยมักจะมีขนาดเล็ก พอการติดเชื้อหาย ต่อมน้ำเหลืองที่โตจะค่อยๆยุบไปค่ะ-ต่อมน้ำเหลืองโตจากสาเหตุอื่นเช่นมะเร็งต่อมน้ำเหลือง วัณโรคต่อมน้ำเหลืองหรือมะเร็งจากบริเวณอื่นๆแล้วลุกลามมาต่อมน้ำเหลือง อันนี้จะโตเรื้อรัง โตหลายตำแหน่ง ร่วมกับมีอาการอื่นร่วมด้วย เช่น เบื่ออาหาร น้ำหนักลด คลำได้ก้อนในท้อง และต่อมที่โตนี้จะไม่หายไป ไม่เล็กลง-เป็นก้อนจากสาเหตุอื่นเช่น เนื้องอกไขมัน ต่อมน้ำลายโต ถุงน้ำในต่อมไขมันอุดตันดังนั้นหากมีก้อนที่คอมาเดือนกว่าแล้ว ไม่ยุบลง มีน้ำหนักลงอย่างรวดเร็ว ควรไปพบแพทย์เพื่อตรวจเพิ่มเติม การวินิจฉัยมะเร็งหรือวัณโรคต่อมน้ำเหลืองนั้น ต้องอาศัยการตัดชิ้นเนื้อไปตรวจร่วมด้วยค่ะ การดูแลตัวเองเบื้องต้นไม่ไปกดก้อนบ่อยๆ ไม่เอายาอะไรไปทาเอง